**MEMO** *Ametkondlikuks kasutamiseks*

**Kellele**: Ühtekuuluvuspoliitika fondide 2014–2020 rakenduskava seirekomisjon

**Kellelt**: Rahandusministeerium (riigieelarve osakond) Karin Reiska, [karin.reiska@fin.ee](mailto:karin.reiska@fin.ee)

**Kuupäev**: 10.12.2019

**Teema: „Ühtekuuluvuspoliitika fondide rakenduskava 2014-2020“ muudatuse kinnitamine**

**Seirekomisjoni otsuse projekt: kiita heaks rakenduskava muudatus.**

Otsusega kiidetakse heaks muudetud „Ühtekuuluvuspoliitika fondide rakenduskava 2014-2020“.

**Edasised tegevused**

Seirekomisjoni kirjaliku hääletusega paralleelselt toimub ametlik kooskõlastusprotsess ministeeriumite ja Riigikantseleiga eelnõude infosüsteemi EIS kaudu, misjärel esitab Rahandusministeerium rakenduskava muudatuse eelnõu Vabariigi Valitsuse istungile heakskiitmiseks. Sellele järgneb muudatuse ametlik esitamine Euroopa Komisjonile. Vastavalt ühissätete määrusele (EL 1303/2013) tuleb kokkulepe muudatuse kohta saavutada kolme kuu jooksul. Muudatused meetmete nimekirjas ja asjassepuutuvates toetuse andmise tingimustes tehakse peale seda, kui EK on uuendatud rakenduskava heaks kiitnud.

**Muudatuse sisu**

Ühtekuuluvuspoliitika fondide rakenduskava EL toetuse maht (3 499 202 664 eurot) jaguneb põhieraldiseks (3 289 250 503 eurot – 94%) ja tulemusreserviks (209 952 161 eurot – 6%). **2018. aasta oli rakenduskavas tulemusreservi aasta,** kus hinnati kõikide prioriteetsete suundade (v.a tehniline abi) saavutusi läbi tulemusraamistikku seatud näitajate (väljund- ja finantsnäitajad) ning saavutatud tulemuste põhjal otsustati, milline prioriteetne suund ja tegevus sai tulemusreservi.

2018. aasta seirearuanne kinnitati seirekomisjoni kirjaliku koosoleku otsusega 7. juulil 2019, sellele eelnes põhjalik tulemusraamistiku näitajate kontroll ja valimi alusel auditeerimine (auditeeriti 14 näitajat). Lõplike tulemuste põhjal jäid alla nõutud saavutusmäära 2. prioriteetne suund ERF „Sotsiaalse kaasatuse suurendamine“ (saavutamata jäi suuna finantsnäitaja sihttase) ja 4. prioriteetne suund ERF „Kasvuvõimeline ettevõtlus ja seda toetav teadus- ja arendustegevus“ (saavutamata jäi ühe väljundnäitaja sihttase). Euroopa Komisjon (EK) kinnitas esitatud seirearuande 9. septembril 2019. Rahandusministeerium algatas mitteametlikud läbirääkimised tulemusreservi jaotamiseks ja rakenduskava muutmiseks.

**Tulemusreserviga seotud muudatused** baseeruvad riigi eelarvestrateegia 2020-2023 raames tehtud Vabariigi Valitsuse 30. mai 2019 otsusel (kiita heaks rahandusministri ettepanek ühtekuuluvuspoliitika fondide tulemusreservi jaotamise kohta) ning 2020. a riigieelarve protsessis tehtud Vabariigi Valitsuse 24. septembri 2019 otsusel (kiita heaks rahandusministri esitatud täpsustatud ettepanek ühtekuuluvuspoliitika fondide tulemusreservi jaotamise kohta). Sellest tulenevalt on muudetud eelarveid, näitajate sihttasemeid ning tehtud rakenduskavas tekstitäiendusi.

Vabariigi Valitsus on eelnevalt võtnud meetmete nimekirjas tinglikult tulemusreservi vahendite arvelt suuremad kohustused 1. suunas „Ühiskonna vajadustele vastav haridus ja hea ettevalmistus osalemaks tööturul“ summas 502 050 EL toetus (ERF); 6. suunas „Energiatõhusus“ summas 377 778 EL toetus (ÜF); 10. suunas „Jätkusuutlik transport“ summas 236 641 EL toetus (ÜF) ning 8. suunas „Roheline infrastruktuur ja hädaolukordadeks valmisoleku suurendamine“ summas 5 452 664 EL toetus (ÜF, sh merereostustõrje lennuki kallinemise katteks).

Tulemusreservi vahendite planeerimisest tulenevalt on muudetud prioriteetsete suundade vahelisi eelarveid, vahendeid juurde saanud sekkumiste korral näitajate sihttasemeid ning lisandunud projekti, Kaunite Kunstide Kooli, osas on tehtud ka 1. suunas tekstitäiendusi. Näitajate ning tekstimuudatused lähtuvad ministeeriumite sisendist ning on Euroopa Komisjoniga mitteametlikult läbi räägitud.

Tehniliselt lisandub tulemusreserv automaatselt kõikide prioriteetsete suundade eelarvetesse, mis 2018. aasta vahe-eesmärgid täitsid. Seetõttu on eelarve muudatused rakenduskava rahastamiskavasse viidud sisse vastavalt Euroopa Komisjoni suunistele: tulemusreservi mitte täitnud suundade ümbertõsted tulemusreservi muudatusena ning muud ümbertõsted muudatusena põhieraldiste vahel (vt tabel 1).

Lisaks tulemusreserviga seotud muudatustele on tehtud tekstitäiendusi seoses Ühtekuuluvuspoliitika fondide korraldus- ja rakendussüsteemi muudatusega (toetuste ühtne rakendusteenus - ÜRT), mis 15. märtsi 2018 Vabariigi Valitsuse kabinetiarutelul heaks kiideti ning mis alates 01. septembrist 2018 rakendusid, sealhulgas korraldusasutuse viimine Rahandusministeeriumist Riigi Tugiteenuste Keskusesse.

Veel on korrigeeritud Euroopa Komisjoni suuniste põhjal tänaseks 2023.a sihttasemed juba ületäitnud või lepingutega üle kaetud näitajate sihttasemeid ning ministeeriumite ja Riigikantselei ettepanekul tehtud muid rakendamise käigus ilmnenud vajalikke muudatusi, eelkõige seotult näitajate info korrigeerimisega. Keskkonnaministeeriumi ettepanekul on laiendatud 7. suunas „Veekaitse“ EL vahendite kasutamise eesmärki, lisades senisele „nõuetekohane veemajandustaristu üle 2000 inimekvivalendiga reoveekogumisaladel“, investeeringute toetused ka alla 2000 inimekvivalendiga reoveekogumisaladele.

Tabel 1: ülevaade tulemusreservist tulenevatest finantsmuudatustest rakenduskavas (va Tehniline abi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Prioriteetne suund** | **Fond** | **Tulemusreservi ümbertõsted** | | **Põhieraldise ümbertõsted planeerimata tulemusreservi ulatuses** | | **Muudetud põhieraldis** | | **Muudetud tulemusreserv** | | | **Muudetud kogusummad (põhieraldis+tulemus-reserv)** | | **Finants-indikaator 2023** | | **Selgitused koos meetme tegevuse numbritega** | |
| **EL toetus** | **Eesti toetus** | **EL toetus** | **Eesti toetus** | **EL toetus** | **Eesti toetus** | **EL toetus** | **Eesti toetus** | **EL toetus** | | **Eesti toetus** | | **Kokku** |  |
| 1. Ühiskonna vajadustele vastav haridus ja hea ettevalmistus osalemaks tööturul | ERF | 52 402 956 | 9 247 580 | 14 529 135 | 2 563 965 | 216 807 283 | 38 260 109 | 65 843 079 | 11 619 366 | **282 650 362** | | **49 879 476** | | **332 529 838** | Riigigümnaasiumite võrgu väljaehitamine (1.4.1 HTM). Kaunite Kunstide Kooli ehitus (1.4.1 HTM).  Varasem VV meetmete nimekirja kohustuste ülebroneering - HTM. |
| 2. Sotsiaalse kaasatuse suurendamine | ERF | -13 596 292 | -6 104 479 | 0 | 0 | 204 654 743 | 91 886 120 | 0 | 0 | **204 654 743** | | **91 886 120** | | **296 540 863** | Suund ei täitnud tulemusraamistiku vahe-eesmärke.Tulemusreserv tõsta 1. suunda. |
| 4. Kasvuvõimeline ettevõtlus ja seda toetav teadus- ja arendustegevus | ERF | -38 806 664 | -19 679 639 | 0 | 0 | 584 127 467 | 296 222 767 | 0 | 0 | **584 127 467** | | **296 222 767** | | **880 350 234** | Suund ei täitnud tulemusraamistiku vahe-eesmärke.Tulemusreserv tõsta 1. suunda. |
| 5. VKE arendamine ja piirkondade konkurentsivõime tugevdamine | ERF |  |  | -19 722 645 | -3 633 626 | 409 990 657 | 75 535 134 | 28 548 118 | 5 259 598 | **438 538 775** | | **80 794 732** | | **519 333 507** | Ida-Virumaa programmi tööstusinvesteeringud (5.4.5 RM); Piirkondade konkurentsivõime tõstmise (PKT) algatused (5.4.3 RM); Ülejäänud tulemusreserv tõsta 1. ja 12. suunda. |
| 9. Linnapiirkondade jätkusuutlik areng | ERF |  |  | -6 233 699 | -1 100 065 | 87 585 450 | 15 456 255 | 6 233 699 | 1 100 065 | **93 819 149** | | **16 556 320** | | **110 375 469** | Tulemusreserv tõsta 12. suunda. |
| 11. IKT teenuste taristu | ERF |  |  | -5 260 706 | -928 360 | 73 914 564 | 13 043 747 | 5 260 706 | 928 360 | **79 175 270** | | **13 972 107** | | **93 147 377** | Tulemusreserv tõsta 12. suunda. |
| 12. Haldusvõimekus | ERF |  |  | 16 687 915 | 2 944 926 | 103 681 467 | 18 296 730 | 5 779 440 | 1 019 901 | **109 460 907** | | **19 316 631** | | **128 777 538** | Avalike teenuste arendamine IKT abil (12.3.1 MKM). |
| **Kokku** | **ERF** | ***0*** | ***-16 536 538*** | ***0*** | ***-153 160*** | ***1 680 761 631*** | ***548 700 862*** | ***111 665 042*** | ***19 927 290*** | ***1 792 426 673*** | | ***568 628 153*** | | **2 361 054 826** |  |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Prioriteetne suund** | **Fond** | **Tulemusreservi ümbertõsted** | | **Põhieraldise ümbertõsted planeerimata tulemusreservi ulatuses** | | **Muudetud põhieraldis** | | **Muudetud tulemusreserv** | | **Muudetud kogusummad (põhieraldis+tulemus-reserv)** | | **Finants-indikaator 2023** | **Selgitused koos meetme tegevuse numbritega** |
| **EL toetus** | **Eesti toetus** | **EL toetus** | **Eesti toetus** | **EL toetus** | **Eesti toetus** | **EL toetus** | **Eesti toetus** | **EL toetus** | **Eesti toetus** | **Kokku** |  |
| 1. Ühiskonna vajadustele vastav haridus ja hea ettevalmistus osalemaks tööturul | ESF |  |  | 0 | 0 | 181 363 798 | 32 005 377 | 11 576 413 | 2 042 896 | **192 940 211** | **34 048 273** | **226 988 484** | Õppenõustamine, HEV õpilased (1.1.1 HTM). Ettevõtlus- ja karjääriõpe (1.5.3 HTM). |
| 2. Sotsiaalse kaasatuse suurendamine | ESF |  |  | 2 085 911 | 403 252 | 133 103 055 | 25 731 710 | 8 362 796 | 1 616 710 | **141 465 851** | **27 348 420** | **168 814 271** | Raske ja sügava puudega laste tugiteenused (2.1.1 SOM).  Alkoholi liigtarvitamise nõustamise- ning raviteenused (2.3.1 SOM);  Riskinoorte programm SPIN (2.7.3 SIM). Lähisuhtevägivalla juhtumikorraldusemudeli MARAC rakendamine (2.7.4 SIM). |
| 3. Tööturule juurdepääsu parandamine ja tööturult väljalangemise ennetamine | ESF |  |  | 0 | 0 | 191 388 983 | 35 200 349 | 12 216 318 | 2 246 831 | **203 605 301** | **37 447 180** | **241 052 481** | Noortegarantii tugisüsteem, NEET noored (3.2.1 SOM). Abivahenditeenus tööealistele (3.1.1 SOM). Töövõimet hoidva ja säästva töökeskkonna teenused (3.1.2 SOM). |
| 4. Kasvuvõimeline ettevõtlus ja seda toetav teadus- ja arendustegevus | ESF |  |  | -651 064 | -114 894 | 9 548 936 | 1 685 106 | 651 064 | 114 894 | **10 200 000** | **1 800 000** | **12 000 000** | Tulemusreserv tõsta 2. suunda. |
| 12. Haldusvõimekus | ESF |  |  | -1 434 847 | -253 208 | 26 584 157 | 4 691 323 | 1 788 447 | 315 608 | **28 372 604** | **5 006 931** | **33 379 535** | KOV avalike teenuste hindamise süsteemi käivitamine (12.1.4 RM). Ülejäänud tulemusreserv tõsta 2. suunda. |
| **Kokku** | **ESF** | ***0*** | ***0*** | ***0*** | ***35 150*** | **541 988 929** | **99 313 865** | **34 595 038** | **6 336 939** | **576 583 967** | **105 650 804** | **682 234 771** |  |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Prioriteetne suund** | **Fond** | **Tulemusreservi ümbertõsted** | | **Põhieraldise ümbertõsted planeerimata tulemusreservi ulatuses** | | **Muudetud põhieraldis** | | **Muudetud tulemusreserv** | | **Muudetud kogusummad (põhieraldis+tulemus-reserv)** | | **Finants-indikaator 2023** | **Selgitused koos meetme tegevuse numbritega** |
| **EL toetus** | **Eesti toetus** | **EL toetus** | **Eesti toetus** | **EL toetus** | **Eesti toetus** | **EL toetus** | **Eesti toetus** | **EL toetus** | **Eesti toetus** | **Kokku** |  |
| 6. Energiatõhusus | ÜF |  |  | 13 518 891 | 15 652 236 | 245 194 766 | 283 887 662 | 15 395 383 | 17 824 847 | **260 590 149** | **301 712 509** | **562 302 658** | Korterelamute rekonstrueerimine (6.1.1 MKM).  Varasem VV meetmete nimekirja kohustuste ülebroneering -MKM. |
| 7. Veekaitse | ÜF |  |  | -11 962 725 | -2 111 069 | 168 057 129 | 29 657 142 | 11 962 725 | 2 111 069 | **180 019 854** | **31 768 211** | **211 788 065** | Tulemusreserv tõsta 6. suunda. |
| 8. Roheline infrastruktuur ja hädaolukordadeks valmisoleku suurendamine | ÜF |  |  | -1 556 166 | -274 617 | 103 928 964 | 18 340 407 | 7 008 830 | 1 236 852 | **110 937 794** | **19 577 259** | **130 515 053** | Varasem Vabariigi Valitsuse poolt otsustatud merereostustõrjevõimekuse kasvatamise täiendav finantseerimine (sh merereostustõrje lennuki kallinemine). Ülejäänud tulemusreserv tõsta 6. suunda. |
| 10. Jätkusuutlik transport | ÜF |  |  | 0 | 0 | 441 352 739 | 100 051 504 | 29 325 143 | 6 647 800 | **470 677 882** | **106 699 304** | **577 377 186** | Tallinn-Tartu mnt Võõbu-Mäo ehitus, TEN-T (10.1.2 MKM).  Varasem VV meetmete nimekirja kohustuste ülebroneering -MKM. |
| **Kokku** | **ÜF** | ***0*** | ***0*** | ***0*** | ***13 266 550*** | **958 533 598** | **431 936 715** | **63 692 081** | **27 820 568** | **1 022 225 679** | **459 757 283** | **1 481 982 962** |  |
| **KOKKU** | **KOKKU** | ***0*** | ***-16 536 538*** | ***0*** | ***13 148 540*** | **3 181 284 158** | **1 079 951 442** | **209 952 161** | **54 084 797** | **3 391 236 319** | **1 134 036 240** | **4 525 272 559** |  |

Tabel 2: Vabariigi Valitsuse 24.09.2019 otsus kiita heaks rahandusministri esitatud täpsustatud ettepanek ühtekuuluvuspoliitika fondide tulemusreservi jaotamise kohta

|  |  |  |  |  |  |  |  |
| --- | --- | --- | --- | --- | --- | --- | --- |
| **Reasildid** | **Fond** | **EL toetus** | **EL toetuse osakaal** | **Eesti toetus (RKF+OF)** | **RKF** | **OF** | **KOKKU** |
| **HTM** |  | **91 446 577** |  | **16 137 631** | **16 137 631** | **0** | **107 584 208** |
| **Koolivõrgu programm** |  |  |  |  |  |  |  |
| Riigigümnaasiumite võrgu väljaehitamine | ERF TR | 41 063 500 | 85% | 7 246 500 | 7 246 500 | 0 | 48 310 000 |
| Kaunite Kunstide Kooli (ehitus jm) | ERF TR | 38 806 664 | 85% | 6 848 235 | 6 848 235 | 0 | 45 654 899 |
| **Tööturu ja õppe tihedama seostamise programm** |  |  |  |  |  |  |  |
| Ettevõtlus- ja karjääriõppe toetamine- tulemusreserv või väljumisstrateegia | ESF TR | 3 230 000 | 85% | 570 000 | 570 000 | 0 | 3 800 000 |
| **Üldhariduseprogramm** |  |  |  |  |  |  |  |
| Õppenõustamine | ESF TR | 8 346 413 | 85% | 1 472 896 | 1 472 896 | 0 | 9 819 309 |
| **MKM** |  | **80 092 353** |  | **53 732 099** | **3 964 827** | **49 767 272** | **133 824 452** |
| **Ehitus** |  |  |  |  |  |  |  |
| Korterelamute rekonstrueerimise toetamine | ÜF TR | 28 536 496 | 39% | 44 634 007 | 0 | 44 634 007 | 73 170 503 |
| **E-riigi ja sideturu arendamise programm** |  |  |  |  |  |  |  |
| Infoühiskonna poliitika kujundamine; Avalike teenuste arendamine & teabehaldus IKT abil | ERF TR | 22 467 355 | 85% | 3 964 827 | 3 964 827 | 0 | 26 432 182 |
| **Transport** |  |  |  |  |  |  |  |
| Mnt 2 Tallinn-Tartu mnt Võõbu-Mäo 2+2 uue tee ehitus | ÜF TR | 29 088 502 | 85% | 5 133 265 | 0 | 5 133 265 | 34 221 767 |
| **RM\_rahandus** |  | **353 600** |  | **62 400** | **62 400** | **0** | **416 000** |
| **Riigi rahandus** |  |  |  |  |  |  |  |
| KOV osutavate avalike teenuste tasemete hindamise süsteemi ellurakendamine | ESF TR | 353 600 | 85% | 62 400 | 62 400 | 0 | 416 000 |
| **RM\_riigihaldus** |  | **8 825 473** |  | **6 075 083** | **0** | **6 075 083** | **14 900 556** |
| **Regionaalpoliitika** |  |  |  |  |  |  |  |
| Piirkondade elu- ja ettevõtluskeskkonna meetmete kujundamine, Ida-Virumaa programm | ERF TR | 1 600 000 | 25% | 4 800 000 | 0 | 4 800 000 | 6 400 000 |
| Piirkondade elu- ja ettevõtluskeskkonna meetmete kujundamine, PKT reservprojektide rahastamine | ERF TR | 7 225 473 | 85% | 1 275 083 | 0 | 1 275 083 | 8 500 556 |
| **SIM** |  | **2 010 633** |  | **354 817** | **354 817** | **0** | **2 365 450** |
| **Siseturvalisuse programm** |  |  |  |  |  |  |  |
| Ennetus ja ohutuspoliitika kujundamine | ESF TR | 1 636 165 | 85% | 288 735 | 288 735 | 0 | 1 924 900 |
| Süüteoennetuspoliitika kujundamine | ESF TR | 374 468 | 85% | 66 082 | 66 082 | 0 | 440 550 |
| **SOM** |  | **20 654 392** |  | **4 041 070** | **4 041 070** | **0** | **24 695 462** |
| **Hoolekande programm** |  |  |  |  |  |  |  |
| Abivahenditeenuse saamine | ESF TR | 6 284 889 | 84% | 1 197 122 | 1 197 122 | 0 | 7 482 011 |
| **Laste ja perede programm** |  |  |  |  |  |  |  |
| Raske ja sügava puudega laste tugiteenused (KOV) | ESF TR | 6 602 924 | 82% | 1 449 422 | 1 449 422 | 0 | 8 052 346 |
| **Terviseriskide programm** |  |  |  |  |  |  |  |
| Alkoholitarbimise vähendamisele suunatud teavitustöö ja negatiivsete mõjude vähendamine | ESF TR | 1 835 150 | 85% | 323 850 | 323 850 | 0 | 2 159 000 |
| **Tööturuprogramm** |  |  |  |  |  |  |  |
| Noortegarantii tugisüsteemi väljaarendamine | ESF TR | 4 221 189 | 85% | 744 916 | 744 916 | 0 | 4 966 105 |
| Nõustamisteenuse osutamine ning töövõimet hoidva ja säästva töökeskkonna arendamine | ESF TR | 1 710 240 | 84% | 325 760 | 325 760 | 0 | 2 036 000 |
| **Üldkokkuvõte** | **TR KOKKU** | **203 383 028** |  | **80 403 100** | **24 560 745** | **55 842 355** | **283 786 128** |

**Ühtekuuluvuspoliitika fondide korraldus- ja rakendussüsteemi muudatusega** (toetuste ühtne rakendusteenus - ÜRT) seoses on rakenduskava tekstis läbivalt korrigeeritud asutuste nimetusi.

|  |  |  |
| --- | --- | --- |
| **Asutus/organ** | **Asutuse/organi nimi ja osakonna või üksuse nimi** | **Asutuse/organi juhataja (ametikoht)** |
| Liikmesriik | Rahandusministeerium | Rahandusministeeriumi eelarvepoliitika asekantsler |
| Korraldusasutus | Kuni 30.08.2018 Rahandusministeerium, alates 1.09.2018 Riigi Tugiteenuste Keskus | Kuni 30.08.2018 Rahandusministeeriumi eelarvepoliitika asekantsler, alates 01.09.2018 Riigi Tugiteenuste Keskuse peadirektori asetäitja |
| Auditeeriv asutus | Rahandusministeerium | Finantskontrolli osakonna juhataja |
| Organ, kellele komisjon maksed teeb | Kuni 30.08.2018 Rahandusministeerium, alates 01.09.2018 Riigi Tugiteenuste Keskus | Kuni 30.08.2018 Euroopa Liidu maksete osakonna juhataja, alates 01.09.2018 Riigi Tugiteenuste Keskuse toetuse maksete osakonna juhataja |